A **Copa do Mundo de Tríatlon** é unha serie anual de probas de tríatlon celebradas arredor do mundo. Está organizada pola Unión Internacional de Tríatlon (ITU).

Inaugurouse en 1991 nunha tentativa de crear unha tempada regular baixo a administración da ITU en paralelo ao Campionato do mundo de tríatlon, que se celebraba nunha soa proba. Con todo, isto significou que había un campión da Copa Mundial así como un campión mundial. Despois da tempada 2008 a ITU reorganizou as súas competicións de máximo nivel e creou a Series Mundiais de tríatlon, unha competición cunha serie de carreiras ao longo do ano que foi a sucesora do Campionato do mundo. Mentres, a Copa do Mundo foi relegada a unha competición de segundo nivel e reducíuselle o número de carreiras. Dende a reorganización, os puntos obtidos na Copa do Mundo aplícanse só nun Ránking Mundial de atletas.

Puntos
------

Na súa fundación, os primeiros vinte atletas de cada carreira gañaban puntos segundo a súa posición e o atleta con máis puntos ao final da tempada era nomeado campión da Copa do Mundo. 

Escala anterior (1991-2008)| Posto | 1.º | 2.º | 3.º | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Puntos | 50 | 44 | 39 | 35 | 31 | 27 | 24 | 21 | 18 | 15 | 13 | 11 | 9 | 7 | 6 | 5 | 4 | 3 | 2 | 1 |

Coa reorganización en 2009 e a supresión do título de campión da Copa do Mundo decidiuse que puntos desta copa contarían nun ránking mundial. Isto fíxose para que os dous atletas con máis puntos na Copa do Mundo puidesen entrar no Ránking Mundial. Con todo, como para o ránking se contan as catro mellores actuacións do ano e as probas das Series Mundiais outorgan ata dúas veces e media os puntos das probas da Copa do Mundo, nunca se sumaron puntos da Copa a ningún atleta do top10. 

(2009-2014)| Posto | 1.º | 2.º | 3.º | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Puntos | 300 | 278 | 257 | 237 | 220 | 203 | 188 | 174 | 161 | 149 | 138 | 127 | 118 | 109 | 101 | 93 | 86 | 80 | 74 | 68 | 63 | 58 | 54 | 50 | 46 | 43 | 40 | 37 | 34 | 31 |

Despois de 2014 o total de puntos da Copa do Mundo aumentou, outorgando 500 ao primeiro posto e un 7.5% menos a cada atleta subseguinte para os primeiros 50 atletas sempre que non superen o tempo de corte (5% do tempo do gañador nas probas masculinas e 8% nas femininas). Con todo os puntos xa non contribuirían a uns atletas puntuación de serie mundial e só a uns atletas clasificación mundial.

Gañadores
---------

Os campións da Copa do Mundo proclamábanse segundo os puntos totais acumulados en cada proba, con puntos dobres para as probas do Campionato do mundo de tríatlon. Os campións declarados dende 1991 a 2008 son:

| Ano | Campión masculino | Campioa feminina |
| --- | --- | --- |
| 1991 |  Leandro Macedo |  Karen Smyers |
| 1992 |  Andrew MacMartinAustralia Brad Beven |  Melissa Mantak |
| 1993 | Australia Brad Beven |  Jo-Anne Ritchie |
| 1994 | Australia Brad Beven |  Jenny Rose |
| 1995 | Australia Brad Beven | Australia Emma Carney |
| 1996 | Australia Miles Stewart | Australia Emma Carney |
| 1997 | Australia Chris McCormack | Australia Emma Carney |
| 1998 |   Hamish Carter | Australia Michellie Jones |
| 1999 |  Andrew Johns | Australia Loretta Harrop |
| 2000 |   Dmitriy Gaag | Australia Michellie Jones |
| 2001 | Australia Chris Hill |  Siri Lindley |
| 2002 | Australia Greg Bennett |  Siri Lindley |
| 2003 | Australia Greg Bennett |  Barbara Lindquist |
| 2004 |   Dmitriy Gaag | Alemaña Anja Dittmer |
| 2005 |  Hunter Kemper | Australia Annabel Luxford |
| 2006 | Galicia Javier Gómez Noya | Portugal Vanessa Fernandes |
| 2007 | Galicia Javier Gómez Noya | Portugal Vanessa Fernandes |
| 2008 | Galicia Javier Gómez Noya |  Samantha Warriner |

Véxase tamén
------------

* Campionato do mundo de tríatlon

Ligazóns externas
-----------------

* Sitio web da ITU - Arquivo de eventos

Notas
-----

1. ↑  "ITU replaces one-day Elite World Championship with new six-race ‘Super Series’" (en inglés). 12 de setembro de 2008. Consultado o 20 de xuño de 2019.
2. ↑  "ITU World Triathlon Series RANKING CRITERIA" (PDF). *www.triathlon.org* (en inglés). Consultado o 20 de xuño de 2019.
3. ↑  "ITU Points List Criteria" (PDF). *www.triathlon.org* (en inglés). Consultado o 20 de xuño de 2019.